         Proiect

PARLAMENTUL REPUBLICII MOLDOVA 

L E G E

cu privire la completarea anexei nr. 1 din Legea nr. 142-XVI din 07.07.2005 privind aprobarea Nomenclatorului domeniilor de formare profesională şi al specialiştilor pentru pregătirea cadrelor în instituţiile de învăţămînt superior,

 ciclul I


Parlamentul adoptă prezenta lege organică.


Articol unic. -  Anexa nr. 1 din Legea nr. 142-XVI din 07.07.2005 privind aprobarea Nomenclatorului domeniilor de formare profesională şi al specialiştilor pentru pregătirea cadrelor în instituţiile de învăţămînt superior, ciclul I (Monitorul Oficial al Republicii Moldova, 29.07.2005 nr. 101-103 art.476.) se completează după cum urmează:


La  punctul 5, „Inginerie, Tehnologii de prelucrare; Arhitectură şi Construcţii”:  

-    coloniţa a 4-a se introduc   2  specialităţi noi:

-    „525.4 Microelectronica şi nanotehnologii” 

-    „526.5. Securitatea informaţională”.
-  coloniţa a doua se introduce un  punct nou, punctul 53, cu următorul cuprins: „Industria petrolului şi gazelor”;
-  coloniţa a 3-a se introduce un punct nou, punctul 531, cu următorul cuprins: „Ingineria petrolului şi gazelor”
-   coloniţa a 4-a se introduc următoarele specialităţi:
-   „531.1 Geologia petrolieră”;
-   „531.2 Forajul şi exploatarea sondelor de petrol şi gaz”;

-   „531.3 Utilaj petrolier şi gaze”;

          - „531.4 Procese tehnologice de prelucrare a petrolului, petrochimie şi carbochimie”

PREŞEDINTELE                  PARLAMENTULUI

Notă informativă

la proiectul Legii cu privire la completarea Anexei nr. 1 din Legea nr. 142-XVI din 07.07.2005 privind probarea Nomenclatorului domeniilor de formare profesională şi al specialiştilor pentru pregătirea cadrelor în instituţiile de învăţămînt superior, ciclul I

În legătură cu extinderea domeniilor de activitate a economiei naţionale, în special, asigurarea securităţii informaţionale, prospectarea şi explorarea zăcămintelor de petrol şi gaze, darea în exploatare a terminalului petrolier de la Giurgiuleşti şi gazificarea practic a tuturor localităţilor rurale din republică, conform Programului naţional „Satul moldovenesc”, se impune necesitatea pregătirii specialiştilor de înaltă calificare în sfera industriei petrolului şi gazelor şi a securităţii informaţionale. 
Reieşind din cele expuse mai sus, înaintăm iniţiativa legislativă cu privire la introducerea în Nomenclatorul domeniilor de formare profesională a unor noi specialităţi: „Microelectronica şi nanotehnologii”, „Securitatea informaţională” „Geologia petrolieră”, ”Forajul şi exploatarea sondelor de petrol şi gaz”, „Utilaj petrolier şi gaze”, „Procese tehnologice de prelucrare a petrolului, petrochimie şi carbochimie”. Programele noilor specialităţi vor fi elaborate în conformitate cu  cerinţele domeniului de formare profesională. 
Actualmente  întreprinderile din republică care activează în domeniul explorării zăcămintelor de petrol şi gaze sînt nevoiţi să angajeze specialişti din Rusia, România, Ucraina, deoarece nici o instituţie de învăţămînt superior din republică cu pregăteşte astfel de specialişti. Considerăm că specializările care sînt studiate la Universitatea Tehnică din Moldova, precum „Alimentări cu gaze, Procese şi aparate de ardere a gazelor combustibile, Instalaţii de încălzire, si altele”, nu cuprind toată gama de profesii de care are nevoie economia naţională în domeniul industriei petrolului şi gazelor. 

Este foarte important pentru ţara noastră  şi instruirea specialiştilor în domeniul Microelectronicii şi Nanotehnologiilor. Acest domeniu ia amploare în toate ţările industrial dezvoltate şi este situat pe primul loc în lista domeniilor tehnologice din Programul - Cadru al Uniunii Europene. 
Iată de ce este necesar de a introduce specialităţile menţionate mai sus în „Nomenclatorul domeniilor de formare profesională şi a specialiştilor pentru pregătirea cadrelor în instituţiile de învăţămînt superior” intrat în vigoare la 07.07.2005 cu nr. 142-XVI. 

Deputaţii în Parlament

